ముంబై: భారత ఈక్విటీ మార్కెట్లపై విదేశీ ఇన్వెస్టర్లు అపారమైన విశ్వాసం ప్రకటిస్తుంటే దేశీ ఇన్వెస్టర్లు మాత్రం బంగారం మోజులోనే ఉన్నారని కోటక్ ఇన్స్టిట్యూషనల్ ఈక్విటీస్ ఒక నివేదికలో తెలిపింది. 2008-17 సంవత్సరాల మధ్య కాలంలో విదేశీ ఇన్వెస్టర్లు భారత ఈక్విటీ మార్కెట్లో 12,400 కోట్ల డాలర్లు (రూ.8.06 లక్షల కోట్లు) ఇన్వెస్ట్ చేయడం ద్వారా దేశంలోని అత్యుత్తమ కంపెనీల్లో వాటాను గణనీయంగా పెంచుకున్నారు. అదే సమయంలో దేశీయ ఇన్వెస్టర్లు బంగారం మోజులో కొట్టుమిట్టాడుతూ 30 వేల కోట్ల డాలర్ల (రూ.19.50 లక్షల కోట్లు) ఇన్వెస్ట్ చేశారు. అయితే ఈక్విటీ, బులియన్లలో ఏ విభాగానిది పై చేయి అన్నది రానున్న దశాబ్ది కాలంలో తేలుతుందని కోటక్ తన నివేదికలో తెలిపింది. ఎఫ్పిఐలు ప్రస్తుతం దేశంలోని ఏడు అగ్రగామి బ్యాంకులు, ఆర్థిక సంస్థల్లో ఐదింటిలో వాటాలను 50 శాతం వరకు పెంచుకున్నారు. మార్కెట్ విలువపరంగా అగ్రస్థానంలో ఉన్న 200 స్టాక్లలో ఎఫ్పిఐ హోల్డింగ్ 13 వేల కోట్ల డాలర్లుండగా 2017 మార్చి 31 నాటికి 27,900 కోట్ల డాలర్లకు చేరింది. ఈ 200 స్టాక్లలో ఎఫ్పిఐ హోల్డింగ్ మొత్తం విలువ 36,800 కోట్ల డాలర్లని ఆ నివేదిక తెలిపింది. ప్రభుత్వాల విధానాలపై నమ్మకం లేకపోవడమే ద్రవ్యోల్బణం నుంచి రక్షణ కోసం భారతీయులు భారీగా బంగారం కొనుగోలు చేయడానికి కారణమని తెలుపుతూ ఇటీవలి కాలంలో ద్రవ్యోల్బణం అదుపు చేసేందుకు ప్రభుత్వం తీసుకున్న చర్యలు మంచి ఫలితాలనివ్వడంతో రానున్న కాలంలో బంగారంపై ఆధారనీయత తగ్గవచ్చునని అంచనా వేసింది.
mumbai: bhaarata eekvity marketlapai videshee investerlu apaaramaina vishwaasam prakatistunte deshee investerlu maatram bangaram mojulone unnaarani kotak institutional ekwities oka nivedikalo telipindi. 2008-17 samvatsaraala madhya kaalamlo videshee investerlu bhaarata eekvity marketlo 12,400 kotla daalarlu (roo.8.06 lakshala kotlu) invest cheyadam dwara desamloni atyuttama companyllo vaataanu gananeeyamgaa penchukunnaaru. adhe samayamlo desheeya investerlu bangaram mojulo kottumittaadutuu 30 vela kotla dalarla (roo.19.50 lakshala kotlu) invest chesaru. ayithe eekvity, bulianlalo e vibhaagaanidi pai cheyi annadi raanunna dashabdi kaalamlo telutundani kotak tana nivedikalo telipindi. efpilu prastutam desamloni edu agragami byaankulu, aardhika samsthallo aidintilo vaataalanu 50 saatam varaku penchukunnaaru. market viluvaparamgaa agrasthaanamlo unna 200 stacklalo efpi holding 13 vela kotla daalarlundagaa 2017 marchi 31 naatiki 27,900 kotla daalarlaku cherindi. ee 200 stacklalo efpi holding mottam viluva 36,800 kotla dalarlani aa nivedika telipindi. prabhutvaala vidhaanaalapai nammakam lekapovadame dravyolbanam nunchi rakshana kosam bhaaratheeyulu bhariga bangaram konugolu cheyadaaniki kaaranamani teluputuu iteevali kaalamlo dravyolbanam adupu chesenduku prabhutvam teesukunna charyalu manchi phalitaalanivvadamto raanunna kaalamlo bangaarampai aadhaaraneeyata taggavachunani anchana vesindi.